KOMMISSIONENS BESLUTNING

af 2. februar 2007

om godkendelse af den tekniske handlingsplan for 2007 til forbedring af landbrugsstatistikken

(meddelt under nummer K(2006) 7081)

(2007/84/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets beslutning 96/411/EF af 25. juni 1996 om forbedring af Fællesskabets landbrugsstatistik (1), særlig artikel 4, stk. 1, og artikel 6, stk. 2, og

ud fra følgende betragtninger:

Det er væsentligt at forbedre og udvikle de statistiske oplysninger om udviklingen af landdistrikterne med henblik på gennemførelse af Fællesskabets politikker på området. Dette er et hovedpunkt i den årlige handlingsplan.

VEDTAGET FØLGENDE BESLUTNING:

Artikel 1

Den tekniske handlingsplan for 2007 til forbedring af landbrugsstatistikken (Tapas 2007), som er anført i bilaget, vedtages, under forudsætning af at de fornødne budgetbevillinger er til rådighed, og at budgettet for 2007 vedtages uden ændringer.

Artikel 2

Denne beslutning er rettet til medlemsstaterne.

(1) EFT L 162 af 1.7.1996, s. 14. Senest ændret ved Europa-Parlamentets og Rådets beslutning nr. 787/2004/EF (EUT L 138 af 30.4.2004, s. 12).

BILAG

TEKNISK HANDLINGSPLAN FOR 2007 TIL FORBEDRING AF LANDBRUGSSTATISTIKKEN (TAPAS 2007)

Foranstaltningerne i den tekniske handlingsplan for 2007 til forbedring af landbrugsstatistikken vedrører følgende områder:

a) udvikling af landdistrikterne

b) økologisk landbrug.

Kommissionen yder finansiel støtte til de projekter, der gennemføres som led i disse foranstaltninger. Bidraget pr. medlemsstat vil ikke overstige de beløb, der er anført i tabel A.

Tabel A

TEKNISK HANDLINGSPLAN FOR 2007

Fællesskabets maksimale bidrag til dækning af omkostningerne

(EUR) Land Udvikling af landdistrikterne Økologisk landbrug I alt BE 29 048 37 627 66 675 DK 28 000 55 000 83 000 DE 67 000 67 000 EE 19 343 14 650 33 993 GR 144 000 144 000 IT 63 968 200 337 264 305 LT 31 000 31 000 LV 16 284 16 284 HU 41 555 34 597 76 152 MT 29 283 29 283 NL 35 000 35 000 SK 7 200 7 200 FI 43 400 43 400 SE 12 000 10 800 22 800 UK 135 000 I alt 460 197 594 895 1 055 092

AKTIONER, DER SKAL GENNEMFØRES SOM LED (TAPAS 2007) I DEN TEKNISKE HANDLINGSPLAN FOR 2007

1. INDLEDNING

Formålet med beslutning 96/411/EF er at sikre, at Fællesskabets landbrugsstatistikker bedst muligt opfylder de informationskrav, som reformen af den fælles landbrugspolitik medfører. Medlemsstaterne skal med henblik herpå træffe alle de nødvendige foranstaltninger for at foretage de nødvendige ændringer af deres landbrugsstatistiksystemer, og de skal i den forbindelse tage hensyn til de områder, der er anført i bilag I og II til Rådets beslutning, og til de målsætninger, karakteristika og kriterier, der er anført i bilag III. De aktioner, som medlemsstaterne hvert år skal gennemføre for at opfylde disse målsætninger, fastsættes i årlige tekniske handlingsplaner. Disse udarbejdes af Kommissionen, efter at Den Stående Landbrugsstatistiske Komité har afgivet udtalelse.

Fællesskabet dækker en del af de udgifter, som medlemsstaterne har i forbindelse med ændringer af deres landbrugsstatistiske systemer og i forbindelse med forberedende arbejde vedrørende de foranstaltninger, der skal gennemføres på områder af ny eller voksende interesse, som indgår i en teknisk handlingsplan. Fællesskabets bidrag til dækning af udgifterne, som er tidsbegrænset, har til formål at lette indførelsen eller konsolideringen af indsamlingsmetoder og -systemer, som opfylder de statistiske informationskrav, der er fastsat i den tekniske handlingsplan. Når planen er gennemført, skal medlemsstaterne løbende kunne sende Kommissionen regelmæssige rapporter om de metoder og systemer, der er indført som led i handlingsplanen.

Den beslutning, der skal vedtages af Kommissionen, vedrører den tekniske handlingsplan for 2007.

De udvalgte aktioner har til formål at fremme udviklingen inden for:

a) udvikling af landdistrikterne

b) økologisk landbrug.

Eurostat har modtaget i alt 28 hensigtserklæringer fra medlemsstaterne vedrørende Tapas-aktioner i 2007.

13 af dem vedrører statistikker over udvikling af landdistrikterne. Heraf blev én afvist af Eurostat af tekniske grunde. 9 af forslagene vedrører aspekter af næringsstofbalancerne, 3 forslag vedrører internetinfrastrukturen i landdistrikterne, vurdering af prisen på landbrugsjord og vurdering af den uudnyttede skovtilvækst som led i skovbrugsregnskaberne.

På det højt prioriterede område økologisk landbrug modtog Eurostat 15 hensigtserklæringer. 9 af disse aktioner vedrører produktion, 2 forslag vedrører priser, 4 forslag vedrører økonomiske variabler og strukturvariabler, data om fødevarekæden, stalddørssalg og omlægning af metodologien for systemet for indsamling af data om økologisk landbrug.

Nedenstående oversigt indeholder en kort beskrivelse af de aktioner, der er foreslået med henblik på den tekniske handlingsplan for 2007.

2. TAPAS 2007 — BESKRIVELSE AF AKTIONERNE

a) Udvikling af landdistrikterne

BELGIEN

Aktionens titel: Næringsstofbalance for kvælstof

EU-bidrag: 29 048 EUR

Tidsplan for arbejdet: juni-december 2007

Kort beskrivelse af aktionen:

Ajourføring af kvælstofbalancerne fra 1997 til 2005, omberegning af nogle af koefficienterne, udarbejdelse af kvælstofbalancer på NUTS 3-niveau. Dataene vil blive indsamlet hos de ansvarlige institutioner og samlet centralt. Nogle datasæt findes kun på nationalt plan og må derfor opdeles på regioner.

DANMARK

Aktionens titel: Udvikling af landdistrikterne: vurdering af prisen på landbrugsjord

EU-bidrag: 10 000 EUR

Tidsplan for arbejdet: arbejdet vil blive udført fra marts til september 2007

Kort beskrivelse af aktionen:

Hovedformålet er at forsøge at anvende ekspertskøn på et statistisk område, hvor datakilderne i medlemsstaterne forekommer meget forskellige og vanskelige at anvende efter metodologien.

Det centrale i projektet er at udarbejde et spørgeskema om jordpriser og -leje, hvor de lokale landbrugskonsulenter (omkring 50 lokalcentre) skønsmæssigt angiver priserne i bestemte lokalområder (de 97 danske kommuner). Spørgsmålene og definitionerne vil være i overensstemmelse med den ajourførte/reviderede metodologi for jordpriser og -leje.

Spørgeskemaet vil blive drøftet med Landbrugets Rådgivningscenter, så det sikres, at begreberne forstås korrekt, og at spørgsmålene er klare.

Dataene vil blive indsamlet, og data fra undersøgelserne af landbrugsbedrifternes struktur vil blive anvendt som vægtningsgrundlag for at beregne resultater på regionalt (NUTS 2) og nationalt niveau.

Resultaterne af undersøgelsen vil blive analyseret ud fra to synsvinkler. Ud fra den første synsvinkel vil resultaterne blive relateret til den eksisterende viden og jordkvaliteten og belægningsgraden (vigtig for jordpriserne) i regionerne. Ud fra den anden synsvinkel vil undersøgelsesresultaterne blive sammenlignet med data fra andre kilder, særlig dem, der anvendes i øjeblikket.

DANMARK

Aktionens titel: Næringsstofbalancer på regionalt niveau i Danmark

EU-bidrag: 18 000 EUR

Tidsplan for arbejdet: juni-december 2007

Kort beskrivelse af aktionen:

Udarbejdelse af en opgørelse over allerede eksisterende data på regionalt niveau, hvad angår de oplysninger, der er nødvendige for balancerne, fra forskellige offentlige institutioner, forskningsinstitutter og landbrugsorganisationer. Udvælgelse af indsamlede data for næringsstofbalancer på regionalt plan og udarbejdelse af skøn og koefficienter for de forskellige krævede næringsstofdata. Gennemgang af de producerede data for nogle af de naturgivne geografiske regioner, f.eks. jordtyper og grundvandsforhold.

TYSKLAND

Aktionens titel: Skalaafhængige næringsstofbalancer — SCANUBA

EU-bidrag: 49 000 EUR

Tidsplan for arbejdet: januar-december 2007

Kort beskrivelse af aktionen:

Beregning af balancer i den højest mulige arealmæssige opløsning, som der foreligger data for, med henblik på arealmæssigt at differentiere og evaluere risikoen for forurening med næringsstoffer, fordi et balanceoverskud på nationalt plan ikke giver mulighed for konklusioner vedrørende regioner eller landbrugssystemer, hvor det er nødvendigt med begrænsende foranstaltninger. Der skal opstilles balancer, specielt for risikoområder.

Beregning af næringsstofkoncentrationer afhængigt af arealanvendelsesintensitet, fastsættelse af koefficienter til omregning af antal husdyr til N mængde ekskrementer (outputrelateret), tilført mængde uorganisk gødning for forskellige afgrøder i stedet for salgstal, tilført mængde organisk gødning og næringsstofindholdet heri samt tilpasning af de eksisterende OECD-næringsstofbalancer.

TYSKLAND

Aktionens titel: Beregning af den uudnyttede skovtilvækst som led i skovbrugsregnskaberne for Forbundsrepublikken Tyskland (1991-2004)

EU-bidrag: 18 000 EUR

Tidsplan for arbejdet: aktionen vil blive gennemført fra januar til juni 2007

Kort beskrivelse af aktionen:

Hovedformålet er at nå frem til en mere nøjagtig vurdering af den uudnyttede skovtilvækst i Tyskland for årene 1991 til 2004 ved at anvende data fra den anden nationale opgørelse over skovarealerne. Hermed forbedres beregningerne i skovbrugsregnskaberne, der er blevet beregnet i henhold til ENS 95 for 1991 til 2002.

Aktionen er opdelt i to afsnit: 1. Beregning af den årlige skovtilvækst i fysiske tal og 2. Værdimæssig vurdering af den uudnyttede skovtilvækst.

Resultaterne vil supplere indberetningerne om skovbrugsproduktionen inden for skovbrugsregnskaberne for Tyskland og skabe bro til IEEAF. Det forventes desuden, at projektet vil føre til metodologiske anbefalinger hvad angår problemer i forbindelse med skovværdiansættelse.

ESTLAND

Aktionens titel: Tapas 2007 — aktioner vedrørende næringsstofbalancer

EU-bidrag: 19 343 EUR

Tidsplan for arbejdet: januar-december 2007

Kort beskrivelse af aktionen:

Formålet er at udarbejde næringsstofbalancer for kvælstof i Estland, at beregne de nøglekoefficienter, der skal anvendes i kvælstofbalancerne, og at videreudvikle de eksisterende koefficienter. Desuden skal metodologien og datakilderne beskrives. Mulighederne for at udarbejde tal for den atmosfæriske deposition af kvælstof vil blive undersøgt. Tallinns tekniske universitet og Jäneda-centret vil bidrage med støtte.

ITALIEN

Aktionens titel: Landdistrikter og internetadgang i Italien (RAIANET)

EU-bidrag: 63 968 EUR

Tidsplan for arbejdet: Startdato: offentliggørelse i EUT af Kommissionens beslutning om den årlige handlingsplan (t) + 1 måned (tidligst 1. februar 2007)

Kort beskrivelse af aktionen:

Stikprøvebaseret undersøgelse i 5 pilotområder med forskellig grad af landdistriktkarakter. Udarbejdelse af spørgeskemaer, der skal give svar på følgende spørgsmål:

— Internetadgang i landdistrikterne: anvendelse og tilgængelighed.

— Demografiske forhold vedrørende internetanvendelsen i landdistrikterne: Hvem er online?

— Internetbrugernes aktiviteter i landdistrikterne.

— Holdningen til internettet i landdistrikterne.

UNGARN

Aktionens titel: Bruttonæringsstofbalancer: beregning af de tekniske koefficienter, der er nødvendige for at udarbejde kvælstof- og fosforbalancer på nationalt og regionalt plan

EU-bidrag: 41 555 EUR

Tidsplan for arbejdet: januar-december 2007

Kort beskrivelse af aktionen:

Forbedring af kvaliteten af koefficienterne og beregningerne for kvælstof- og fosforbalancerne for Ungarn, ikke blot på nationalt, men også på regionalt plan.

Balancerne vil blive udarbejdet under anvendelse af datasæt fra Research Institute for Soil Science and Agricultural Chemistry, Hungarian Academy of Sciences (RISSAC). Det er nødvendigt at undersøge mulighederne for at substituere data med statistiske skøn på regionalt plan. Ved den nøjagtige beregning af koefficienter er det nødvendigt at anvende de centrale ungarske statistikmyndigheders relevante landbrugsdatabaser.

MALTA

Aktionens titel: Nationale og regionale kvælstofbalancer for Malta

EU-bidrag: 29 283 EUR

Tidsplan for arbejdet: januar-december 2007

Kort beskrivelse af aktionen:

For at skabe grundlag for beregning af næringsstofbalancer vil der blive gennemført undersøgelser for at finde ud af, hvilke data der mangler. Der vil blive foretaget en statistisk undersøgelse af forbruget og anvendelsen af mineralsk og organisk gødning. Der vil blive foretaget en række plantevævsundersøgelser (omkring 50) for at bestemme kvælstofindholdet i høstede afgrøder (foderafgrøder og markafgrøder).

NEDERLANDENE

Aktionens titel: Regionale mineralbalancer for landbrugsjord

EU-bidrag: 35 000 EUR

Tidsplan for arbejdet: januar-december 2007

Kort beskrivelse af aktionen:

Der vil blive udarbejdet regionale mineralbalancer efter Eurostat/OECD-håndbogen for 5 områder med græsarealer baseret på data om den regionale anvendelse af gødning og/eller gødningsanvendelseskoefficienter pr. afgrøde, data om transport af organisk gødning og data om den regionale produktion af afgrøder.

Der vil blive indført data om de regionale foderbalancer for drøvtyggere udviklet som led i Tapas 2001-projektet. Dataene om den regionale anvendelse af gødning og om transport af organisk gødning kommer fra et nationalt register om de enkelte bedrifter. Aktionen omfatter også inddragelse af en række forskellige statistiske datakilder fra forskellige institutioner. En del af dataene skal indberettes til de nederlandske statistikmyndigheder specielt til dette projekt.

SVERIGE

Aktionens titel: Tilpasning af de svenske beregninger af regionale næringsstofbalancer til Eurostat/OECD-metoden

EU-bidrag: 12 000 EUR

Tidsplan for arbejdet: januar-december 2007

Kort beskrivelse af aktionen:

Sveriges statistikmyndigheder har beregnet regionale balancer for 8 produktionsområder fra 1995, men metoderne er anderledes end i Eurostat/OECD-håndbogen, særlig hvad angår skøn over høstet og afgræsset græs. Formålet er at forbedre kvaliteten og skabe overensstemmelse mellem beregningerne, så resultaterne kan sammenlignes med resultaterne fra andre lande.

Projektet omfatter en sammenligning af de anvendte metoder og koefficienter og en redegørelse for forskellene. Det vil blive påpeget, hvilke ændringer der er mest relevante, så der skabes overensstemmelse i både de nationale og regionale beregninger. Projektet vil også skabe mulighed for at overføre den regionale opdeling fra svenske produktionsområder til NUTS 2.

DET FORENEDE KONGERIGE

Aktionens titel: Næringsstofbalancer — Jordbundsberegninger på regionalt plan

EU-bidrag: 135 000 EUR

Tidsplan for arbejdet: : april-juni 2007

Kort beskrivelse af aktionen:

Aktionen har til formål at begrænse omkostningerne gennem en kombination af undersøgelserne, så effektiviteten forbedres, at forbedre kvaliteten af beregningerne af indholdet af næringsstoffer i jorden ved at forbedre undersøgelsesdataene og ved at udvikle koefficienter for bindingen af næringsstoffer. Den har også til formål at begrænse respondentbyrden.

I aktionen vil indgå overvejelser og afprøvning af, hvordan man bedst kan integrere og udvikle de eksisterende kilder, så den nødvendige information indgår, herunder ændring af undersøgelsen af gødningspraksis, landbrugsmetodeundersøgelsen og undersøgelsen af pesticidanvendelsen.

Der vil også blive forsket i, hvordan man kan finde frem til koefficientdata, der ikke kan indsamles ved den bedriftbaserede undersøgelse.

b) Økologisk landbrug

BELGIEN

Aktionens titel: Forbedring af statistikkerne om økologiske produkter (produktion, forarbejdning, forbrug, balance)

EU-bidrag: 37 627 EUR

Tidsplan for arbejdet: 12 måneder. Startdato: offentliggørelse i EUT af Kommissionens beslutning om den årlige handlingsplan (t) + 1 måned

Kort beskrivelse af aktionen:

Formålet med aktionen er at ordne og analysere data om økologisk landbrug fra flere kilder for at gøre de statistiske data om økologisk landbrug fuldstændige. Den har også til formål at vurdere mulighederne for at tilpasse de nuværende undersøgelser med henblik på at indsamle data om økologisk produktion og andre variabler, forbrug, priser osv.

DANMARK

Aktionens titel: Økologisk animalsk produktion i Danmark

EU-bidrag: 10 000 EUR

Tidsplan for arbejdet: 6 måneder. Startdato: offentliggørelse i EUT af Kommissionens beslutning om den årlige handlingsplan (t) + 1 måned

Kort beskrivelse af aktionen:

Aktionen har til formål at forbedre kvaliteten af dataene om økologisk animalsk produktion og økologisk husdyrhold fra administrative kilder.

DANMARK

Aktionens titel: Stalddørssalg af økologiske afgrøder

EU-bidrag: 35 000 EUR

Tidsplan for arbejdet: 12 måneder. Startdato: offentliggørelse i EUT af Kommissionens beslutning om den årlige handlingsplan (t) + 1 måned

Kort beskrivelse af aktionen:

Aktionen har til formål at give et skøn over, hvor stor en del af den økologiske produktion landmændene sælger direkte til forbrugerne (stalddørssalg). Skønnet vil blive baseret på spørgeskemaer, der sendes direkte til gårdbutikkerne. Aktionen vil munde ud i et skøn over stalddørssalget af økologiske produkter og give oplysninger om den samlede solgte mængde og produktionsdata.

DANMARK

Aktionens titel: Skøn over produktionen af afgrøder på økologiske bedrifter

EU-bidrag: 10 000 EUR

Tidsplan for arbejdet: 6 måneder. Startdato: offentliggørelse i EUT af Kommissionens beslutning om den årlige handlingsplan (t) + 1 måned

Kort beskrivelse af aktionen:

Analyser af dataene om økologisk produktion og andre variabler fra andre undersøgelser. Kontrol af kvaliteten og fremsættelse af anbefalinger for at forbedre datadækningen.

ESTLAND

Aktionens titel: Data om økologisk produktion og animalske produkter

EU-bidrag: 14 650 EUR

Tidsplan for arbejdet: 12 måneder. Startdato: offentliggørelse i EUT af Kommissionens beslutning om den årlige handlingsplan (t) + 1 måned

Kort beskrivelse af aktionen:

Formålet er at tilrettelægge indsamlingssystemet for data om økologisk produktion og økologiske produkter med henblik på indberetning af data til Eurostats database. Man vil med metodologien bestræbe sig på at sammenknytte alle datakilder: undersøgelser og administrative data under anvendelse af de allerede givne definitioner.

GRÆKENLAND

Aktionens titel: Integration og evaluering af data om økologisk produktion fra forskellige kilder

EU-bidrag: 144 000 EUR

Tidsplan for arbejdet: 12 måneder. Startdato: offentliggørelse i EUT af Kommissionens beslutning om den årlige handlingsplan (t) + 1 måned

Kort beskrivelse af aktionen:

Formålet er at udvikle og foreslå metoder til indsamling og supplering af data om økologiske produkter. Den foreslåede metodologi vil være særlig rettet mod integrering af datakilderne og medføre en forbedring af datakvaliteten.

ITALIEN

Aktionens titel: Indsamling af engrospriser for økologiske produkter

EU-bidrag: 76 681 EUR

Tidsplan for arbejdet: 12 måneder. Startdato: offentliggørelse i EUT af Kommissionens beslutning om den årlige handlingsplan (t) + 1 måned

Kort beskrivelse af aktionen:

Formålet med aktionen er at indsamle data om engrospriserne for økologiske produkter ved at gennemføre en ny undersøgelse under anvendelse af den metodologi, der allerede er afprøvet i forbindelse med traditionelle landbrugsprodukter.

ITALIEN

Aktionens titel: Indsamling af forbrugerpriser for økologiske produkter

EU-bidrag: 71 596 EUR

Tidsplan for arbejdet: 12 måneder. Startdato: offentliggørelse i EUT af Kommissionens beslutning om den årlige handlingsplan (t) + 1 måned

Kort beskrivelse af aktionen:

Aktionen består i at tilpasse den konventionelle undersøgelse af forbrugerpriserne, så den også kommer til at omfatte indsamling af data om priserne for økologiske produkter.

ITALIEN

Aktionens titel: Statistikker over økologisk landbrug i Italien: struktur, aktiviteter og landbrugsmetoder i tværgående sammenhæng

EU-bidrag: 52 060 EUR

Tidsplan for arbejdet: 12 måneder. Startdato: offentliggørelse i EUT af Kommissionens beslutning om den årlige handlingsplan (t) + 1 måned

Kort beskrivelse af aktionen:

I denne aktion undersøges de miljømæssige og økonomiske konsekvenser af økologiske landbrugsmetoder. Den kan være nyttig ved vurdering af de økologiske bedrifters bæredygtighed og ved beregning af det samfundsmæssige afkast af investeringerne.

LETLAND

Aktionens titel: Revision af metodologien for indsamling af data om økologisk landbrug

EU-bidrag: 16 284 EUR

Tidsplan for arbejdet:12 måneder. Startdato: offentliggørelse i EUT af Kommissionens beslutning om den årlige handlingsplan (t) + 1 måned

Kort beskrivelse af aktionen:

Aktionen har til formål at forbedre metodologien for indsamling af data om økologiske produkter. Hensigten er at finde frem til en konsistent og holdbar metode til indsamling af data om økologisk landbrug, afgrøder, animalsk produktion og husdyr under anvendelse af administrative data og ved at sammenknytte disse data med de statistiske data.

LITAUEN

Aktionens titel: Økologisk produktion af landbrugsprodukter

EU-bidrag: 31 000 EUR

Tidsplan for arbejdet: 12 måneder. Startdato: offentliggørelse i EUT af Kommissionens beslutning om den årlige handlingsplan (t) + 1 måned

Kort beskrivelse af aktionen:

Formålet med aktionen er at forbedre kvaliteten af indsamlingen af data om økologiske produkter ved at indføre de metoder, der anvendes i andre medlemsstater. I aktionen indgår et samarbejde med godkendelsesorganet og gennemførelse af en undersøgelse samt indhentning af data om produktionen på godkendte bedrifter.

UNGARN

Aktionens titel: Statistikker over produktion af, handel med og forbrug af økologiske produkter

EU-bidrag: 34 597 EUR

Tidsplan for arbejdet: 12 måneder. Startdato: offentliggørelse i EUT af Kommissionens beslutning om den årlige handlingsplan (t) + 1 måned

Kort beskrivelse af aktionen:

Aktionen har til formål at afslutte det projekt, der er igangsat af de ungarske statistikmyndigheder og Biokotroll, med henblik på at udfylde de huller, der blev påvist under arbejdet. Begge institutioner arbejder tæt sammen om at koordinere administrative kilder, statistiske definitioner og kilder. Formålet med det projekt, det er tilknyttet, er at oprette et it-værktøj og at indkredse de mangler, der skal rådes bod på i denne anden del af projektet.

SLOVAKIET

Aktionens titel: Indsamling af data om økologiske afgrøder, fremstilling af økologiske produkter, salg og anvendelse af økologiske produkter

EU-bidrag: 7 200 EUR

Tidsplan for arbejdet: 12 måneder. Startdato: offentliggørelse i EUT af Kommissionens beslutning om den årlige handlingsplan (t) + 1 måned

Kort beskrivelse af aktionen:

Aktionen har til formål at indsamle data om økologiske produkter, lige fra den primære produktion til salget af denne produktion. De relevante data om udenrigshandelen vil også blive forsøgt inddraget. Der vil i aktionen indgå et samarbejde med de administrative organer.

SVERIGE

Aktionens titel: Fremskaffelse af flere data om svenske økologiske produkter

EU-bidrag: 10 800 EUR

Tidsplan for arbejdet: 12 måneder. Startdato: offentliggørelse i EUT af Kommissionens beslutning om den årlige handlingsplan (t) + 1 måned

Kort beskrivelse af aktionen:

Aktionen har til formål at udfylde hullerne i de oplysninger, der indberettes til Eurostat. Hovedformålet vil være at anvende eksisterende data, der ikke umiddelbart er tilgængelige, og at forsøge at indarbejde en tidsrække med de tilgængelige data.

FINLAND

Aktionens titel: Udvikling af statistikkerne om produktionskæden for økologiske kornprodukter — Nye metoder til beregning af anvendelsen af økologiske produkter i fødevarekæden

EU-bidrag: 43 400 EUR

Tidsplan for arbejdet: 9 måneder. Startdato: offentliggørelse i EUT af Kommissionens beslutning om den årlige handlingsplan (t) + 1 måned

Kort beskrivelse af aktionen:

Formålet er at undersøge fødevarekæden inden for økologiske produkter med hovedvægt på en række kornprodukter. Aktionen skal give et skøn over forskellen mellem produktionen og salget af økologiske produkter.